Morten Loktu

Morten Loktu (født 18. september 1960 i Trondheim) er en norsk næringslivsleder.

Han er utdannet sivilingeniør fra allmennavdelingen, studieretning for operasjonsanalyse og administrasjon, ved NTH fra 1984. Han har tilbragt det meste av sitt yrkesliv i Statoil, men har også arbeidet for Saga Petroleum og Servi Hydraulikk. Siden 1993 har han hatt ulike direktørstillinger i Statoil, blant annet som konserndirektør for forskning og innovasjon, unntatt mellom 2002 og 2004, da han var konsernsjef i forskningsstiftelsen SINTEF.

Loktu var styreleder ved NTNU fra 2012 til 2013. Han har også vært styrets nestleder i Rosenborg Ballklub.

Han er medlem av Norges Tekniske Vitenskapsakademi.

Referanser 

Norske næringslivsledere
Norske sivilingeniører
Personer tilknyttet Statoil
Alumni fra NTH
Medlemmer av Norges Tekniske Vitenskapsakademi
Personer fra Trondheim kommune
Fødsler i 1960